
Warɛgak Puɔl in cɛ gɔ̱a̱r
JI̱ KO-LƆ-THI
Riet in nhiam
Ɛn warɛgak Puɔl in cɛ gɔ̱a̱r ji̱ Ko-lɔ-thi gɔ̱a̱rkɛ jɛ ji̱ duëël Kuɔth kä Ko-lɔ-thi wec mi tɔt kä E-cia mi te kui̱c känyä ca̱ŋ Ɛ-pɛ-thäth. Kä jɛn duel Kuɔth ɛmɔ /ciɛ Puɔl Yiɛth jɛ piny ɔ, duundɛ ɣöö tëë guäth in ci Puɔl rɔ jek ala bo̱o̱th thi̱n. Cuɛ la̱a̱t jäkä raar wi̱c ji̱ Röm in di̱i̱t ni Ɛ-pɛ-thäth in te kä E-cia. Cu Puɔl ɛ ŋa̱c ɛn ɣöö te ŋi̱eec kacä thi̱n dueel Kuɔth kä Ko-lɔ-thi ti kuɔkɛ jɛ thi̱n ɛn ɣöö bikɛ Kuoth ŋa̱c kä tekɛ ka̱n mi ro̱ŋ bi raan ram mi rueec mi tekɛ yiëë mi te wa̱nɔ kɛnɛ lua̱ŋ dhil pal. Kä cu kɛn ŋi̱eec tɔ̱tɔ̱ ruac ɛn ɣöö bi raan ŋuɔ̱t dhil luɔ̱th, ce̱tkɛ cuël. Kä bi raan ŋuɔ̱t mi̱eth dhil tit kɛnɛ ŋuɔ̱t tin kɔ̱ŋ.
Cu Puɔl warɛgak gɔ̱r a gaakɛ jɛn ŋi̱i̱c ɛmɔ kɛ ruac Krith-cini mi thuɔ̱k. Kä cu luɔcdɛ a ɣöö Yecu Kritho tëë kɛ luɔ̱ŋ kɛ tho̱p känä, ku ŋa̱th kä tin kɔŋ kɛnɛ lät naath lɛ naŋ raar kä jɛ. Kɛ Kritho ci Kuoth ɣɔw cak kɛ jɛ, kä bɛ ɣɔw lɛni luɔ̱c rɔ kɛ jɛ. Kä kɛ mat kɛ Kritho kärɔa ɛ jɛn la ŋa̱th ɔ kɛ kui̱ känä ɣɔaa. Kä cu Puɔl la̱t ŋi̱i̱cä mɔ di̱i̱t ɛmɔ lat raar kɛ kui̱ teekä ji̱ ŋäthä.
Kä cua jɛ ŋa̱c ala mi gɔaa kɛ mëë ci Ti-ki-käth ëë naŋ warɛgak kä Ko-lɔ-thi kɛ gua̱a̱th Puɔl ja̱l kɛɛl kɛnɛ O-nɛ-thi-mäth, kuany ëë luäk Puɔl kɛ gɔ̱a̱r Pay-le-mon.
Tin te rɛy buɔk
1. Riet in nhiam 1:1-8
2. Ta̱a̱ ciɛŋä kɛnɛ la̱t Kritho 1:9—2:19
3. Tëk in pay tuɔɔk rɛy Kritho 2:20—4:6
4. Guk ruac 4:7-18
